Obunkenke buzzeemu okubuutikira Masaka oluvannyuma lw’abeebijambiya okuddamu okutemaatema abantu babiri nebafiirawo nebaleka n’abalala basatu nga bapookya n’ebiwundu mu kabuga k’e Kabonera mu Disitulikiti y’e Masaka.
Godfrey Mujumba ne Ali Kulabako nga ono alese abaana basatu kati z’embuyaga ezikaza engoye ate Vincent Muwonge ne Kaviiri Musoga n’omulala omu atategeerekese mannya be basimattuse amagombe mu butemu buno .
Ayogerera Police mu bitundu by’omu maserengeta, Afande Lameck Kigozi asabye abatuuuze babeere bakkakkamu kubanga bano baabadde babbi bubbi era Police etandise okubayigga.
lug_Latn lug_Latn lug_Latn